Portal: Film

***Michael*** er en amerikansk komedie-fantasifilm fra 1996 regissert av Nora Ephron. John Travolta spiller erkeengelen Michael, som blir sendt til jorden for å gjøre forskjellige oppgaver, inkludert å reparere noen sårede hjerter. Rollelisten inkluderer også Andie MacDowell, William Hurt, Bob Hoskins, Joey Lauren Adams og Robert Pastorelli som folk som krysser Michaels vei.

Det originale partituret ble komponert av Randy Newman. Dansescenen og andre lokasjonsbilder ble filmet ved samfunnssenteret til Holy Trinity Catholic Church i Cornhill, Texas, og på landeveier nær Walburg, Texas, samt ved Texas’ Gruene Hall.

Handling
--------

«The National Mirror» er en tabloid avis som først og fremst rapporterer om uforklarlige fenomener. Redaktøren, Vartan Malt, mottar et tips om en kvinne som visstnok bor sammen med en engel i en liten by i Iowa, og han bestemmer seg for å sende tre ansatte for å undersøke saken videre. Han velger Frank Quinlan, fotografen Huey Driscoll, og Dorothy Winters. På pensjonatet til Pansy Milbank møter de leietakeren hennes Michael, som har vinger og lukter som kaker. Han har en uventet smak for sigaretter og sukker, og fremstår ganske frekk i begynnelsen. Når de lurer på hva slags type engel han er, svarer han at han er en erkeengel.

Etter at Pansy uventet dør kort tid senere, bestemmer Frank og Huey seg for å ta med seg Michael til Chicago. Michael avslører at dette var planen hans helt fra begynnelsen. I løpet av reisen deres blir Michaels oppdrag på jorden sakte avslørt for å være å få Frank og Dorothy sammen med hverandre, til tross for at begge to har hatt dårlige opplevelser med kjærlighet tidligere. Men etter at en mann blir truffet av en lastebil og drept, vekker Michael ham tilbake til livet. I denne prosessen bruker han opp antall mirakler han er tillatt å gjøre på jorden, og han begynner å svekkes. Gruppen når Chicago akkurat i tide til at Michael kan få øye på Sears Tower (som han alltid har ønsket å se) før han forsvinner.

Skuespillere
------------

* John Travolta som Michael.
* Andie MacDowell som Dorothy Winters
* William Hurt som Frank Quinlan
* Bob Hoskins som Vartan Malt
* Robert Pastorelli som Huey Driscoll
* Jean Stapleton som Pansy Milbank
* Teri Garr som dommer Esther Newberg
* Wallace Langham som Bruce Craddock
* Joey Lauren Adams som Anita
* Richard Schiff som en servitør
* Carla Gugino som en brud
* Tom Hodges som en brudgom

Referanser
----------

1. ↑  ; besøksdato: 13. april 2016.
2. ↑  ; besøksdato: 13. april 2016.
3. 1 2  «Anjo e Sedutor (Michael) - 1996» **(brasiliansk portugisisk)**. Besøkt 23. februar 2023.
4. 1 2 3 4  «Michael (1996)». *Internet Movie Database* **(flere språk)**. Besøkt 23. februar 2023.
5. 1 2 3 4 5 6 7 8  ; besøksdato: 13. april 2016.
6. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Michael* på Internet Movie Database Rediger på Wikidata

* (no) *Michael* hos Filmfront Rediger på Wikidata

* (sv) *Michael* i Svensk Filmdatabas Rediger på Wikidata

* (da) *Michael* i Danmark Nationale Filminstitut Rediger på Wikidata

* (en) *Michael* på AllMovie Rediger på Wikidata

* (fr) *Michael* på Allociné Rediger på Wikidata

* (en) *Michael* på Turner Classic Movies Rediger på Wikidata

* (en) *Michael* på American Film Institute Rediger på Wikidata

* (en) *Michael* på Rotten Tomatoes Rediger på Wikidata

* (en) *Michael* på Metacritic Rediger på Wikidata